'Bewaringshelde' in kollig op webinaar | Netwerk24
28 Julie 2021 18:49
Cathy Dreyer, die eerste vroue-hoofveldwagter van die Krugerwildtuin. Foto: Verskaf
Dié organisasie van vrywilligers sê in 'n verklaring hy hou die webinaar om te fokus op sy "bewaringshelde" se stories en om waardering vir hul werk te kweek.
Mense wat op die webinaar inskakel, kan ook verblyf van drie nagte vir twee mense in enige nasionale park van hul keuse wen.
"Die dag word jaarliks wêreldwyd op 31 Julie gevier as 'n dag waarop die moed en vasberadenheid van veldwagters wat hul lewe waag om ons natuurlewe te beskerm, geëer en erken word."
Die webinaar begin om 14:00 en Cathy Dreyer, hoofveldwagter van die Krugerwildtuin, is lid van die paneel.
Die organisasie sê veldwagters se werk het weens stropery al hoe gevaarliker geword. Daarom word daar ook hulde gebring aan veldwagters wat aan diens beseer of dood is.
"Die voortdurende bedreiging deur stropers plaas geweldige druk op die emosionele welstand van ons veldwagters en hul gesinne."
Die viering van dié dag is belangrik om die fokus op veldwagters se opofferings en uitdagings te plaas.
Die organisasie hoop ook om op die dag geld in te samel vir sy projek Embrace, wat proaktief voorkomende trauma- en stresbestuursprogramme aan veldwagters en hul gesinne bied.